devā́ ha vaí saṃgrāmáṃ saṃnidhāsyánta sté hocurhánta yádasyaí pr̥thivyā ánāmr̥taṃ devayájanaṃ táccandrámasi nidádhāmahai sa yádi na itó 'surā jáyeyustáta evā́rcantaḥ śrā́myantaḥ púnarabhíbhaveméti sa yádasyaí pr̥thivyā ánāmr̥taṃ devayájanamā́sīttáccandrámasi nyádadhata tádetáccandrámasi kr̥ṣṇaṃ tásmādāhuścandrámasyasyaí pr̥thivyai devayájanamityápi ha vā́ asyaitásmindevayájana iṣṭam bhavati tásmādvai prátimārṣṭi